
Parlamentul României
Camera Deputaţilor

	Comisia juridică, de disciplină și imunități

	
	Comisia pentru sănătate şi familie


	Nr. 4c-13/566
	
	Nr. 4c-10/352


                                                                                                 Bucureşti, 4 octombrie 2022
                                                                  
                                                                                       PLx 382/2022


                 Către

BIROUL PERMANENT AL CAMEREI DEPUTAŢILOR



Vă înaintăm, alăturat, raportul comun asupra proiectului de Lege pentru modificarea Legii nr.95/2006 privind reforma în domeniul sănătăţii, trimis  Comisiei juridice, de disciplină și imunități  și Comisiei pentru sănătate și familie  cu adresa nr. PLx 382/2022 din 20 iunie 2022, pentru dezbatere şi examinare pe fond.





           PREŞEDINTE, 				     PREŞEDINTE,

  Laura Cătălina VICOL CIORBĂ	                      Dr.Nelu TĂTARU

Bucureşti, 4 octombrie 2022

RAPORT  COMUN
asupra  proiectului de Lege pentru modificarea Legii nr.95/2006 privind reforma în domeniul sănătăţii


În temeiul art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru sănătate și familie , au fost sesizate, prin adresa nr. PLx 382/2022 din 20 iunie 2022, cu dezbaterea pe fond, în procedură obișnuită, a proiectului de Lege pentru modificarea Legii nr.95/2006 privind reforma în domeniul sănătăţii.

Proiectul de lege a fost adoptat de Senat, în calitate de primă Cameră sesizată, în şedinţa din 15 iunie 2022.

Proiectul de lege are ca obiect de reglementare modificarea Legii nr.95/2006, în sensul unificării jurisprudenţei în privinţa competenţei de soluţionare a acţiunilor întemeiate pe malparxisul medical, competenţa de soluţionare a acestor litigii urmând să revină tribunalului, şi nu judecătoriei, cum este prevăzut în prezent.

La întocmirea prezentului raport comun, Comisiile  au avut în vedere:
1. avizul favorabil al Consiliului Legislativ (nr.450/26.04.2022)
1. avizul favorabil al Consiliului Economic și Social ( nr.2159/12.04.2022)
1. avizul favorabil al Comisiei pentru drepturile omului, culte şi problemele minorităţilor naţionale (nr.4c-6/449/29.06.2022)
1. avizul favorabil cu observații al Consiliului Superior al Magistraturii                    ( nr.8458/18.05.2022 ).

Potrivit reglementărilor art. 62 și ale art. 64 din Regulamentul Camerei Deputaţilor, republicat, cu modificările și completările ulterioare, membrii celor două Comisii au examinat iniţiativa legislativă în şedinţe separate. 

Membrii Comisiei juridice, de disciplină și imunități au examinat proiectul de lege în ședința din data de 26 septembrie 2022. La ședință deputații și-au înregistrat prezența conform listei de prezență.

	Membrii Comisiei pentru sănătate și familie au dezbătut proiectul de lege în ședința din data de 4 octombrie 2022. La ședință au fost prezenți deputații conform listei de prezență. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În urma finalizării dezbaterilor, cele două Comisii au hotărât, cu majoritate de voturi, să propună Plenului Camerei Deputaţilor adoptarea  proiectului de Lege pentru modificarea Legii nr.95/2006 privind reforma în domeniul sănătăţii cu amendamente admise , redate în anexa care face parte integrantă din prezentul raport comun.

PREŞEDINTE,			       		PREŞEDINTE,

Laura Cătălina VICOL CIORBĂ	    	       Dr.Nelu TĂTARU


SECRETAR,			              		SECRETAR,

 LADANYI Laszlo Zsolt  		                      Liviu Ioan BALINT
    

Întocmit,
[bookmark: OLE_LINK1][bookmark: OLE_LINK2]Consilier parlamentar Florica Manole	                                                                            Şef birou Cristina Bologan	



4



3

ANEXA 

AMENDAMENTE ADMISE

În urma dezbaterilor, Comisiile au hotărât adoptarea proiectului de lege cu următoarele amendamente:

	Nr. crt.
	Text
în vigoare
	Text
adoptat de Senat
	Text adoptat de Comisii
(autor amendament)
	Motivare

	1. 
	
__
	
Titlul legii

Lege pentru modificarea Legii nr.95/2006 privind reforma în domeniul sănătății

	
Nemodificat
	

	2. 
	
__
	Articol unic.- Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, se modifică după cum urmează:


	Nemodificat
	

	3. 
	Art. 684
[bookmark: do|ttXVI|caVI|ar684|al1]
(1)În cazul în care asigurătorul sau oricare dintre părţile implicate nu este de acord cu decizia Comisiei, o poate contesta la instanţa de judecată competentă, în termen de 15 zile de la data comunicării deciziei.


(2) Procedura stabilirii cazurilor de malpraxis nu împiedică liberul acces la justiţie potrivit dreptului comun.

___
	1.Articolul 684 va avea următorul cuprins:
„Art.684.- (1) În cazul în care asigurătorul sau oricare dintre părţile implicate nu este de acord cu decizia Comisiei, o poate contesta, în termen de 15 zile de la data comunicării deciziei, la tribunalul - secţia civilă în a cărei circumscripţie teritorială a avut loc actul de malpraxis reclamat.

(2) Calea de atac împotriva hotărârii pronunţate în primă instanţă este apelul.”
___
	1.Articolul 684 va avea următorul cuprins:
„Art.684.- (1) Nemodificat








   (2) Nemodificat

[bookmark: _GoBack]
(3) Procedura stabilirii cazurilor de malpraxis nu împiedică liberul acces la justiţie, potrivit dreptului comun.”

Autori: deputat Gabriel Andronache, membrii comisiilor
	

	4. 
	


Art.687. - Instanţa competentă să soluţioneze litigiile prevăzute în prezenta lege este judecătoria în a cărei circumscripţie teritorială a avut loc actul de malpraxis reclamat.
	2.Articolul 687 va avea următorul cuprins:
”Art.687.- Instanţa competentă să soluţioneze litigiile prevăzute în prezenta lege este tribunalul - secţia civilă în a cărei circumscripţie teritorială a avut loc actul de malpraxis reclamat.”
	
Nemodificat

